**Oficiálne pravidlá akcie „GS MERILIN – garancia vrátenia peňazí“**

Tieto pravidlá upravujú podmienky akcie „GS Merilin – garancia vrátenia peňazí.“ (ďalej len „akcia“). Tieto pravidlá sú jediným dokumentom záväzne upravujúcim pravidlá uvedenej akcie vo vzťahu k spotrebiteľom.

Tieto pravidlá môžu byť pozmenené organizátorom akcie formou písomných dodatkov k týmto pravidlám.

Užívajte minimálne jednu tabletu prípravku GS Merilin (ďalej produkt) nepretržite denne po dobu minimálne 60 dní. V prípade, ak nebudete spokojní a oznámite nám svoje konkrétne dôvody nespokojnosti s produktom vzťahujúce sa k zloženiu produktu, ktoré budú v priamej príčinnej a logickej súvislosti so zložením a užívaním prípravku, sme pripravení Vám vrátiť peniaze, ktoré ste zaplatili za kúpu 60 tabliet balení produktu (maximálne však sumu vo výške 27,- € vrátane DPH), a to za podmienok uvedených v týchto pravidlách.

**1. Organizátor**

Organizátorom akcie je spoločnosť Green-Swan Pharmaceuticals SR, s.r.o., Zoltána Kodálya 769/29, 924 01 Galanta, IČO: 36 248 835, IČ DPH: SK2020194374. Spoločnosť je zapísaná v Obchodnom registri Okresného súdu Trnava, oddiel Sro, vložka číslo 13428/T (ďalej len „organizátor“ alebo „spoločnosť GSP“).

**2. Trvanie akcie**

Akcia sa vzťahuje na prípravok GS Merilin Original vo veľkosti balení špecifikovaných v bode 4 týchto pravidiel a zakúpených v období od 29. 07. 2024 do 31. 12. 2025.. Obálky so všetkými náležitosťami podľa týchto pravidiel, prosím, odošlite doporučene na adresu organizátora Green-Swan Pharmaceuticals SR, s.r.o., Zoltána Kodálya 769/29, 924 01 Galanta. Do akcie budú zaradené iba tie osoby, ktoré dodržia vyššie uvedený dátum odoslania a ktorých obálka bude doručená na vyššie uvedenú adresu najneskôr do 28. 2. 2025 za súčasného splnenia všetkých ďalej stanovených podmienok

**3. Kto sa môže zúčastniť akcie**

Akcia bude prebiehať na území Slovenskej republiky.

Akcie sa môžu zúčastniť všetky osoby nad 18 rokov s trvalým pobytom na území Slovenskej republiky a vlastniaci účet v banke v Slovenskej republike s nasledovnou výnimkou:

Akcie sa nemôžu zúčastniť osoby so známou precitlivenosťou na niektorú z látok uvedených v zložení prípravku.

Akcie sa nemôžu zúčastniť osoby, ktoré sú v pracovnom či obdobnom pomere k organizátorovi alebo sú k takýmto osobám v blízkom vzťahu.

Každý účastník je oprávnený sa zúčastniť akcie iba raz.

**4. Výrobok zaradený do akcie**

Výrobok zaradený do tejto akcie je GS Merilin Original, výživový doplnok - 60 tabliet, pričom garantované je vrátenie peňazí jedine za predpokladu, že bolo zakúpených najmenej 60 tabliet.

**5. Postup pri vrátení prostriedkov vynaložených na zakúpenie produktu**

Účastník akcie, ktorý nebol s výrobkom GS Merilin spokojný (ďalej len „nespokojný účastník“) a žiada vrátenie prostriedkov za kúpu tohto výrobku:

* vyplní riadne a úplne dotazník, ktorý tvorí prílohu týchto pravidiel (ďalej „dotazník“), a zároveň
* dotazník odošle poštou, doporučene na adresu organizátora , a zároveň spolu s dotazníkom v obálke pošle aj originály dokladov o zaplatení (daňový doklad, účtenka z lekárne) alebo originál faktúry s DPH opatrený pečiatkou predajcu, z ktorých jasne vyplýva, že nespokojný účastník akcie zakúpil v Slovenskej republike minimálne jedno balenie prípravku GS Merilin 60 tabliet, a čitateľne vypíše do dotazníka svoje meno a priezvisko, vek, adresu, telefónne číslo a e-mailovú adresu, a súčasne zašle číslo svojho bankového účtu vedeného v banke v Slovenskej republike.

Nespokojný účastník môže žiadať vrátenie peňazí až po uplynutí 60 - dňovej lehoty (dátum odoslania nesmie byť skôr ako po uplynutí 60 dní od zakúpenia prípravku), po ktorú užíval produkt.

**6. Podmienky vrátenia peňazí platné pre všetkých účastníkov**

V prípade riadneho a včasného splnenia všetkých vyššie uvedených krokov a v prípade overenia totožnosti nespokojného účastníka povereným pracovníkom organizátora, ako aj pri splnení ďalej stanovených podmienok, budú nespokojnému účastníkovi akcie vrátené preukázateľne vynaložené náklady na zakúpenie jedného balenia prípravku GS Merilin 60 tabliet, pričom maximálna vrátená suma môže byť vo výške 27,- € vrátane DPH.

Účastníkovi, ktorý si nárokuje viackrát vrátenie preukázateľne vynaložených nákladov na produkty GS Merilin, budú tieto náklady preplatené iba raz, a to vo výške čiastky uvedenej na doručených dokladoch za jedno balenie prípravku GS Merilin - 60 tabliet v maximálnej hodnote 27,- €.

Náklady preukázateľne vynaložené na kúpu jedného balenia prípravku GS Merilin - 60 tabliet a nepresahujúce maximálnu výšku uvedenú v prvom odseku tohto článku, budú vrátené nespokojnému účastníkovi akcie bankovým prevodom na bankový účet vedený v banke v Slovenskej republike uvedený v odpovedi účastníka. Náklady na vrátenie vynaložených prostriedkov budú hradené organizátorom. Organizátor nezodpovedá za chybné uvedenie bankového spojenia nespokojného účastníka v jeho odpovedi. Poukázaním finančnej čiastky na bankový účet uvedený v odpovedi sa má za to, že organizátor svoj záväzok – vrátiť náklady na zakúpenie jedno balenie po 60 tabletách prípravku GS Merilin vrátiť nespokojnému účastníkovi, splnil.

Každý účastník sa môže akcie zúčastniť len jedenkrát. Zásielky zaslané organizátorovi, vrátane originálov daňových dokladov či faktúr, nebudú účastníkom akcie vrátené! O vrátení peňazí rozhoduje organizátor na základe vyhodnotenia údajov zo zaslaného dotazníka. Za dôvody nespokojnosti rozhodujúce pre vrátenie peňazí za zakúpený prípravok nebudú organizátorom uznané také dôvody, ktoré nebudú v priamej príčinnej a logickej súvislosti so zložením a užívaním prípravku. Rozhodnutie organizátora o splnení podmienok účastníka pre vrátenie peňazí za zakúpený prípravok GS Merilin Original je konečné. Žiadny nespokojný účastník nemôže požadovať čiastku inú než doloženú vyššie uvedenými dokladmi a v maximálnej výške uvedenej v týchto podmienkach. Na vrátenie peňazí neexistuje právny nárok a vymáhanie vrátenia peňazí súdnou cestou je vylúčené. Organizátor si vyhradzuje právo akciu zrušiť s tým, že takéto rozhodnutie bude uverejnené na webových stránkach organizátora ([www.merilin.sk](http://www.merilin.sk)), pričom tieto pravidlá sa v takom prípade použijú na produkty zakúpené do okamžiku zverejnenia rozhodnutia o zrušení akcie.

Organizátor nezodpovedá za to, že zásielky zaslané do akcie nebudú poštou doručené, alebo že

budú pri preprave poštou stratené alebo poškodené. Zásielky nespĺňajúce podmienky akcie alebo zásielky, ktoré budú pri doručení poškodené, ako aj zásielky zaslané na inú než hore uvedenú adresu nebude organizátor brať na vedomie.

**7. Záverečné ustanovenia**

Organizátor si vyhradzuje právo kedykoľvek zmeniť podmienky či pravidlá tejto akcie, prípadne akciu zrušiť, predčasne ukončiť, prerušiť či odložiť alebo predĺžiť dobu trvania akcie.

Jediné podrobné platné pravidlá vo svojom plnom znení sú po dobu trvania akcie zverejnené v elektronickej podobe na webových stránkach organizátora (www.aublock.sk), a zároveň uložené v písomnej podobe na adrese Green-Swan Pharmaceuticals SR, s.r.o., Zoltána Kodálya 769/29, 924 01 Galanta.

V Galante dňa 29. 07. 2024

# Súhlas so spracúvaním osobných údajov

**na účely účasti v akcii „GS Merilin– garancia vrátenia peňazí“**

**Meno a priezvisko:** .....................................................................................................

**Dátum narodenia:** .....................................................................................................

**Adresa pobytu:** .....................................................................................................

**E-mail:** .....................................................................................................

**Telefónne číslo:** .....................................................................................................

**Bankové spojenie:** .....................................................................................................

týmto udeľujete spoločnosti Green-Swan Pharmaceuticals SR, s.r.o., Zoltána Kodálya 769/29, 924 01 Galanta, IČO: 36 248 835, IČ DPH: SK2020194374. Spoločnosť je zapísaná v Obchodnom registri Okresného súdu Trnava, oddiel Sro, vložka číslo 13428/T, e-mail: office@greenswan.sk, tel. č.: [+421 31 780 73 29](https://www.google.com/search?q=%2B421+31+780+73+29.&client=firefox-b-d&sxsrf=APq-WBuQ3RJBvBslgrUgop0DAYFZAKtKtg%3A1644333015817&ei=14cCYtWcMezhkgWts6X4CQ&ved=0ahUKEwiV5LLqsfD1AhXssKQKHa1ZCZ8Q4dUDCA0&uact=5&oq=%2B421+31+780+73+29.&gs_lcp=Cgdnd3Mtd2l6EAM6BwgAEEcQsANKBAhBGABKBAhGGABQxQRYxQRg8gdoA3ACeACAATmIATmSAQExmAEAoAECoAEByAEIwAEB&sclient=gws-wiz) (ďalej len **Spoločnosť** alebo **my**) súhlas so spracúvaním osobných údajov podľa čl. 6 ods. 1 písm. a) Nariadenia Európskeho parlamentu a Rady (EÚ) č. 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) zo dňa 27. apríla 2016 (ďalej len ako „**GDPR**“) v spojitosti so zákonom č. 18/2018 Z. z. o ochrane osobných údajov na nasledujúce účely:

* overenia platnej účasti v akcii „GS Merilin– garancia vrátenia peňazí“ (ďalej len ako „akcia“) a prípadné zaslanie plnenia v prípade splnenia podmienok pre vrátenie finančných prostriedkov,
* zverejnenia Vašich údajov v rozsahu meno, priezvisko a názov mesta/obce bydliska v oznamovacích prostriedkoch a na webovej stránke spoločnosti ako organizátora akcie v súvislosti s konaním tejto akcie.

**NA ZÁKLADE ČOHO SPRACÚVAME VAŠE OSOBNÉ ÚDAJE?**

Osobné údaje spracúvame na základe Vášho výslovného súhlasu. Právnym základom pre spracúvanie týchto informácií je článok 6 odsek 1 písm. (a) GDPR.

**PRENÁŠAME VAŠE OSOBNÉ ÚDAJE DO TRETÍCH KRAJÍN?**

Osobné údaje nebudú poskytované mimo Európskej únie.

**KOMU SPRÍSTUPŇUJEME VAŠE OSOBNÉ ÚDAJE?**

Osobné údaje budú alebo môžu byť poskytnuté nasledujúcim subjektom: i) subjektom, ktorým Prevádzkovateľ poskytuje osobné údaje ex lege (na základe povinnosti uloženej zákonom alebo iným všeobecne záväzným právnym predpisom), ii)sprostredkovateľom (napr. dodávateľom programátorských služieb alebo spoločností, ktoré spravujú systémy spoločnosti, dodávateľom marketingových služieb, iným dodávateľom, odberateľom, slovenskej pošte, doručovateľom, kuriérom, cloudovým službám).

**BUDÚ OSOBNÉ ÚDAJE PREDMETOM PROFILOVANIA?**

Osobné údaje nie sú predmetom automatizovaného individuálneho rozhodovania vrátane profilovania v zmysle čl. 22 GDPR.

**AKO DLHO BUDEME SPRACÚVAŤ VAŠE OSOBNÉ ÚDAJE?**

Vaše osobné údaje budeme spracúvať do dňa odvolania tohto súhlasu, najdlhšie do jedného mesiaca po skončení pracovného pomeru.

**AKO MÔŽETE ODVOLAŤ SVOJ SÚHLAS?**

Svoj súhlas môžete odvolať kedykoľvek na základe vlastného rozhodnutia zaslaním písomného oznámenia e-mailom: na info@aublock.sk alebo poštou na adresu sídla Spoločnosti.

**AKÉ MÁTE PRÁVA A POVINNOSTI?**

Máte právo:

**Na prístup k svojim Osobným údajom**

Najmä žiadať o poskytnutie kópie osobných údajov, ktoré o ňom máme k dispozícii, ako aj na informácie o tom, ako sú osobné údaje používané.

**Opravu Osobných údajov**

V prípade, ak sa dozviete, že spracúvame Vaše nesprávne osobné údaje, prosím informujte nás o tejto skutočnosti a my takéto nesprávne údaje bez zbytočného odkladu opravíme.

**Výmaz osobných údajov (Právo byť zabudnutý)**

Vaše osobné údaje vymažeme v prípade, ak: (i) osobné údaje už nie sú potrebné na účel, na ktorý boli získané, (ii) odvoláte Váš súhlas so spracúvaním osobných údajov za podmienok uvedených v tomto súhlase, (iii) budete namietať spracúvanie osobných údajov a neprevažujú žiadne oprávnené dôvody na spracúvanie, alebo sme nadobudli Vaše osobné údaje nezákonne,(iv) ak neexistuje iný právny základ pre spracúvanie osobných údajov, (v) máme zákonnú povinnosť vymazať Vaše osobné údaje alebo (vi) osobné údaje boli získané v súvislosti s ponukou služieb informačnej spoločnosti.

**Obmedzenie spracúvania osobných údajov**

Máte právo na obmedzenie spracúvania Vašich osobných údajov v prípade, ak: (i) namietate správnosť osobných údajov a to počas obdobia umožňujúceho overiť ich správnosť, (ii) spracúvanie Vašich osobných údajov je nezákonné a namietate vymazanie osobných údajov namiesto obmedzenia ich použitia, (iii) už viac nepotrebujeme Vaše osobné údaje na účely spracúvania, ale Vy ich potrebujete na uplatnenie právneho nároku alebo (iv) namietate spracúvanie osobných údajov a to až do overenia, či oprávnené dôvody na našej strane prevažujú nad Vašimi oprávnenými záujmami.

**Prenosnosť Osobných údajov**

Máte právo od nás získať Vaše, nami spracúvané osobné údaje v štruktúrovanom, bežne používanom a strojovo čitateľnom formáte za účelom prenosu týchto osobných údajov inému prevádzkovateľovi (napr. novému zamestnávateľovi), ak je to technicky možné.

**Namietať spracúvanie Osobných údajov**

Máte právo namietať spracúvanie osobných údajov na základe oprávneného záujmu, marketingu, a profilovania súvisiaceho s priamym marketingom.

**Iniciovať konanie pred dozorným orgánom**

Ak máte podozrenie, že boli porušené Vaše práva súvisiace s ochranou Vašich osobných údajov, máte právo podať návrh na začatie konania pred dozorným orgánom.

**MÁTE AKÉKOĽVEK ĎALŠIE OTÁZKY?**

Ak budete mať záujem kontaktovať nás vo veci spracúvania osobných údajov, vrátane prípadu ak si budete chcieť uplatniť niektoré z práv uvedených v tomto súhlase, prosím kontaktujte nás e-mailom na: office@greenswan.sk, alebo na telefónnom čísle[+421 31 780 73 29](https://www.google.com/search?q=%2B421+31+780+73+29.&client=firefox-b-d&sxsrf=APq-WBuQ3RJBvBslgrUgop0DAYFZAKtKtg%3A1644333015817&ei=14cCYtWcMezhkgWts6X4CQ&ved=0ahUKEwiV5LLqsfD1AhXssKQKHa1ZCZ8Q4dUDCA0&uact=5&oq=%2B421+31+780+73+29.&gs_lcp=Cgdnd3Mtd2l6EAM6BwgAEEcQsANKBAhBGABKBAhGGABQxQRYxQRg8gdoA3ACeACAATmIATmSAQExmAEAoAECoAEByAEIwAEB&sclient=gws-wiz).

V...............................dňa ...............................

**Oficiálne pravidlá akcie „GS MERILIN – garancia vrátenia peňazí.“**

Príloha č. 1 – dotazník

Prosím, vyplňte tento dotazník a potrebné súhlasy so spracúvaním osobních údajov.

|  |  |
| --- | --- |
| **Meno:** |  |
| **Priezvisko:** |  |
| **Adresa:** |  |
| **Vek:** |  |
| **Telefón:**  |  |
| **Bankové spojenie:** |  |

1. Aký prípravok ste užívala?

• GS Merilin

• Kombináciu prípravkov GS Merilin s iným klimakterickým prípravkom

1. Prečo Vám nevyhovuje prípravok – doplnok stravy GS Merilin? Uveďte konkrétne dôvody nespokojnosti so zložením a účinkami prípravku.
2. Aké zmeny v klimakterických ťažkostiach ste pocítili počas užívania prípravku GS Merilin?
3. Ohodnoťte, aké zmeny ste po užívaní prípravku GS Merilin pocítili pri sprievodných javoch klimaktéria:

|  |  |
| --- | --- |
|  | **Zlepšenie / bez zmeny / zhoršenie** |
| **Návaly tepla**  |   |
| **Zvýšená potivosť** |  |
| **Poruchy spánku** |  |
| **Výkyvy nálad** |  |
| **Vnútorný nepokoj** |  |

5. Užívate aj iné klimakterické prípravky? Prosím, uveďte, ktoré a ako ste s nimi spokojná.

6. Odkiaľ ste sa dozvedeli o prípravku GS Merilin ?

* Z tlače
* Z internetu
* Od lekára
* Od lekárnika
* Od kamarátky

**SÚHLAS SO SPRACOVANÍM ŠPECIÁLNEJ KATEGÓRIE OSOBNÝCH ÚDAJOV:**

Ja, nižšie podpísaná účastníčka akcie GS Merilin – garancia vrátenia peňazí (moje meno, priezvisko a dátum môjho narodenia je uvedené v dotazníku vyššie) týmto udeľujem v zmysle článku 9 ods. 2 písm. a) GDPR spoločnosti Green-Swan Pharmaceuticals SR, s.r.o., Zoltána Kodálya 769/29, 924 01 Galanta, IČO: 36 248 835, IČ DPH: SK2020194374. Spoločnosť je zapísaná v Obchodnom registri Okresného súdu Trnava, oddiel Sro, vložka číslo 13428/T, ako správcovi výslovný súhlas so spracovaním mojich osobných údajov, ktoré som uviedla vyššie v tomto dotazníku a ktoré sa týkajú môjho zdravotného stavu (tj osobitnej kategórie osobných údajov), a to výhradne za účelom realizácie vyššie uvedenej akcie (tj za účelom mojej účasti na akcii a vyhodnotenie toho, či som splnila podmienky pre vrátenie peňazí v rámci uvedenej akcie); tento súhlas udeľujem na dobu určitú, tj do 31.12.2025. Zároveň týmto potvrdzujem, že som sa zoznámila s informáciou o spracovaní osobných údajov účastníčok, ako bola táto informácia uvedená správcom v oficiálnych pravidlách tejto akcie.

Súhlasím s vyššie popísaným spracovaním mojich osobných údajov:\*) ÁNO NIE

V……………………, dňa…………………2023

……………………………………………………….

Podpis účastníčky akcie

\*) prosíme zaškrtnite jeden vami zvolený variant; udelenie tohto súhlasu je podmienkou účasti na akcii